Cuneiform Tablet CCT 1 48 (BM 113341)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
šu-ma-li-bi-a-šur ù {d}IŠKUR.DÙL iṣ-bu-tù-ni-a-tí-ma a-wa-tí-šu-nu nu-ga-me-er-ma 1.8333300000000001 ma-na KÙ.BABBAR ša šu-ma-li-bi-a-šùr a-na {d}IŠKUR.DÙL ḫa-bu-lu KÙ.BABBAR {d}IŠKUR.DÙL ša-bu ṭup-pu-šu ḫa-ar-mu-um ša ki-ma {d}IŠKUR.DÙL a-na šu-ma-li-bi-a-šùr i-du-nu-ma i-du-ak 1 ma-na 1 GÍN KÙ.BABBAR ša a-šur-SIG₅ i-ṣé-er da-da-a DUMU dí-li-a {d}IŠKUR.DÙL il₅-qé-ú šu-ma-li-bi-a-šur KÙ.BABBAR il₅-qé šu-ma a-šur-SIG₅ a-na 1 ma-na 1 GÍN KÙ.BABBAR a-na {d}IŠKUR.DÙL i-tù-ar šu-ma-li-bi-a-šùr KÙ.BABBAR ú-ta-ar um-ma {d}IŠKUR.DÙL-ma 7.5 GÚ 0.66666 ma-na URUDU-kà ma-sí-am en-na-sú-en₆ DUMU ì-lí-a-lim il₅-qé um-ma šu-ma-li-ba-a-šur-ma 5 GÚ LÁ 5 ma-na URUDU il₅-qé ITU.KAM ša ke-na-tim li-mu-um šu-sú-en₆ DUMU ba-ba-lim a-na ITU.3.KAM ṭup-pá-am ša ší-bi-šu {d}IŠKUR.DÙL ša 7.5 GÚ 0.66666 ma-na i-lá-qé-ma a-na šu-ma-li-bi-a-šur i-da-šu šu-ma ṭup-pá-am ša ší-bi-šu {d}IŠKUR.DÙL lá il₅-té-qé 3.5 GÚ 5.66666 ma-na URUDU <big_gap> URUDU ma-sí-am ḫu-bu-ul {d}IŠKUR.DÙL a-na a-wa-tim a-ni-a-tim kà-ru-um wa-aḫ-šu-ša-na ṣa-ḫe-er GAL i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-ḫu-qar IGI ú-ṣur-ša-a-šur PUZUR₄-a-šur DUMU i-ša-ar-ki-id-a-šur tap-pá-i-ni